Dúnlaing mac Muireadhaigh

Rí na Laighean de rítheaghlach Uí Dhúnlainge ba ea Dúnlaing mac Muireadhaigh ( (bás 869).  Muireadhach mac Brain Ardchinn (bás 818), iar-rí, ba ea a athair.Byrne, Tábla 9  Bhí sé i gcoróin ón mbliain 863 go dtí 869.

Is doiléir iad na ríliostaí Laighneacha sa tréimhse seo.  Idir na blianta 838-871, ní fheictear an teideal rí Laigean i nAnnála Uladh.  Níl tásc Dhúnlainge le fáil sna hannála úd, cé go bhfaightear é i n-annála eile.Chronicum Scotorum, CS 869  Molann Francis John Byrne gurb í cúis an mhearbhaill seo ná gur lag a bhí ríthe Uí Dhúnlainge ag an am de bharr cumhacht a gcomharsan, Cearbhall mac Dunlaing (bás 888), rí na nOsraí, cé nach ndearna rí Laigean de féin riamh.Byrne, lch. 163

Sa bhliain 868, deirtear sna hannála go raibh na Laigin ar an bhfód i dteannta le hUí Néill  Bhreá agus Lochlannaigh ag Cath Cell Ua nDaigri ar inbhear na Bóinne.  Chloígh an tArdrí Aodh Fionnliath (bás 879) iad uile.Annála Uladh, AU 868.4  Ní luaitear ámh Dúnlaing féin maidir leis an eachtra seo.

Rí Laigean ba ea mac leis, Ailill (bás 871).  Rí Iarthair Life ba ea mac eile Cairbre (bás 884).

Foinsí
 Corpus of Electronic Texts
 Annála Uladh, G100001A
 Chronicum Scotorum, G100016
 Byrne, Francis John (2001), Irish Kings and High-Kings, Baile Átha Cliath: Four Courts Press, 

Naisc sheachtracha
 CELT: Corpus of Electronic Texts

Tagairtí

Catagóir:An Mheánaois in Éirinn
Catagóir:Daoine as Contae Chill Dara
Catagóir:Daoine na Meánaoise
Catagóir:Fir
Catagóir:Ríthe na Laighean
Catagóir:Ríthe Uí Dhúnlainge